পূর্ব মালয়েশিয়া
পূর্ব মালয়েশিয়া (মালয়েশিয়া তিমুর), যা সাবাহ, সারওয়াক এবং লাবুয়ান (সাবাহ, সারওয়াক ডান লাবুয়ান) অথবা মালয়েশিয়ান বোর্নিও নামে পরিচিত, হলো বোর্নিও দ্বীপে অবস্থিত মালয়েশিয়ার একটি অংশ। এটি গঠিত হয়েছে মালয়েশিয়ার সাবাহ, সারওয়াক এবং কেন্দ্রীয় অঞ্চল লাবুয়ান নিয়ে। এটি উপদ্বীপীয় মালয়েশিয়ার (পশ্চিম মালয়েশিয়া) পূর্ব দিকে অবস্থিত, যেটি মালয় উপদ্বীপের অংশ। এ দুই অংশকে দক্ষিণ চীন সাগর পৃথক করেছে। যদিও পূর্ব মালয়েশিয়া পশ্চিম মালয়েশিয়ার তুলনায় কম জনবহুল এবং কম উন্নত, তথাপি এটি ভূমির আকারে বৃহত্তর এবং এটি উল্লেখযোগ্যভাবে অধিক প্রাকৃতিক সম্পদ, প্রধানত তেল ও গ্যাসের দ্বারা সমৃদ্ধ।